en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
സ്വാതന്ത്ര്യാനന്തരം ഇന്ത്യന്‍ രാഷ്ട്രത്തെ കരുപ്പിടിപ്പിച്ച നെഹ്രുവിയന്‍  നയങ്ങളെ ഒന്നൊന്നായി പൊളിച്ചടുക്കുന്ന തിരക്കിലാണ് നരേന്ദ്ര മോദി സര്‍ക്കാര്‍. ആസൂത്രണ കമ്മിഷനെ ഇല്ലായ്മ ചെയ്തുകൊണ്ട് സാമ്പത്തിക മേഖല കോര്‍പ്പരേറ്റ് ശക്തികള്‍ക്കു സ്വച്ചന്ദം വിഹരിക്കാന്‍ അവസരമൊരുക്കുമ്പോള്‍ രാഷ്ട്രീയ രംഗത്ത്  മതനിരപേക്ഷ ഇന്ത്യയെ ക്രമേണ ഇല്ലായ്മ ചെയ്യുന്നതിനുള്ള കരുക്കള്‍ നീക്കിത്തുടങ്ങി. ഇവയോടൊപ്പംതന്നെ ഇന്ത്യയുടെ പ്രഖ്യാപിതമായ ചേരിചേര നയത്തിലധിഷ്ടിതമായ വിദേശ നയത്തില്‍ നിന്നും വ്യതിചലിക്കുന്നതിനും ആത്യന്തികമായി യുഎസ് സഖ്യത്തിന്റെ ഭാഗമായി മാറുന്നതിനുള്ള നീക്കങ്ങളും പുരോഗമിക്കുന്നു. യുഎസ് പ്രസിഡന്റ് ബരാക് ഒബാമയുടെ സന്ദര്‍ശനം അതിന്റെ തുടക്കമായി കരുതപ്പെടുന്നു.
തനിക്കു 9 വര്‍ഷക്കാലം സന്ദര്‍ശന അനുമതി നിഷേധിച്ച യുഎസിനോട് പ്രധാനമന്ത്രി നരേന്ദ്ര മോദി പക വീട്ടുമെന്നാണു 7 മാസങ്ങള്‍ക്ക് മുമ്പ് എല്ലാവരും കരുതിയത്. എന്നാല്‍ സംഭവിച്ചത് നേരെ മറിച്ചാണ്.
2015ലെ റിപ്പബ്ലിക് ദിനാഘോഷത്തിന് മുഖ്യാതിഥിയായി യുഎസ് പ്രസിഡന്റ് ബരാക് ഒബാമയെ ക്ഷണിച്ചതിലൂടെ ദശകങ്ങളായി ഇന്ത്യ പിന്തുടര്‍ന്നുവന്ന ചേരിചേരാ നയത്തിലധിഷ്ടിതമായ വിദേശനയ പാരമ്പര്യത്തെയാണു മോഡി മറികടക്കുന്നത്. യുഎസിനോട് ചായ്‌വുകാട്ടുന്നുവെന്ന് ഉയര്‍ന്നുവന്നേക്കാവുന്ന വിമര്‍ശനങ്ങളെ തനിക്കു ഭയമില്ല എന്നാണു മോദി പ്രകടമാക്കുന്നത്. 6 മാസങ്ങള്‍ക്കുള്ളില്‍ രണ്ടു തവണ ഉച്ച കോടി ചര്‍ച്ചകള്‍ നടത്താന്‍ മോദിയും ഒബാമയും സമ്മതിച്ചത് ബന്ധങ്ങള്‍ വീണ്ടും ശക്തമാക്കുന്നതിനുള്ള പരസ്പര പ്രതിബദ്ധതയാണ് കാണിക്കുന്നതു.
ഇതാദ്യമായിട്ടാണ് റിപ്പബ്ലിക് ദിനാഘോഷത്തിന് ഒരു അമേരിക്കന്‍ അതിഥി  പങ്കെടുക്കുന്നത്. അധികാരത്തിലുള്ളപ്പൊള്‍ രണ്ടു തവണ ഇന്ത്യ സന്ദര്‍ശിക്കുന്ന ആദ്യ യുഎസ് പ്രസിഡന്റ് എന്ന ഖ്യാതിയും ഒബാമ നേടും. 2010 നവംബറിലാണ് ഒബാമ ആദ്യം ഇന്ത്യ സന്ദര്‍ശിച്ചത്.അന്ന് യു എസ്ഇന്ത്യ സഹകരണം 21 നൂറ്റാണ്ടിലെ ഉറച്ച സഹകരണങ്ങളിലൊന്നായി ഒബാമ വിശേഷിപ്പിച്ചു. ഇന്ത്യയുമായി ഒട്ടേറെ കരാറുകളിലും അന്ന് ഒപ്പിട്ടു. അതിനുശേഷം ഇരുരാജ്യങ്ങളും തമ്മിലുള്ള ബന്ധങ്ങളില്‍ ഒരു സ്തംഭനാവസ്ഥ നേരിട്ടു.
ഇന്ത്യയില്‍ കഴിയുന്നത്ര യുഎസ് നിക്ഷേപങ്ങള്‍ ആകര്‍ഷിച്ചുകൊണ്ട് വളര്‍ച്ച ത്വരിതപ്പെടുത്തുന്നതിനും പരമാവധി തൊഴിലവസരങ്ങള്‍ സൃഷ്ടിക്കുന്നതിനുമാണ് മോദി ശ്രമിക്കുന്നത്. യുഎസ് സന്ദര്‍ശനവേളയില്‍ നിരവധി കോര്‍പ്പരേറ്റ് സ്ഥാപനങ്ങളുടെ മേധാവികളുമായി കൂടിക്കാഴ്ച നടത്തിയ മോദി, സാമ്പത്തിക പരിഷ്‌ക്കരണ നടപടികള്‍ തുടരുന്നതിനും സ്വകാര്യമേഖലക്ക് സൗഹൃദപരമായ ബിസിനസ് അന്തരീക്ഷം സൃഷ്ടിക്കുന്നതിനുമുള്ള തന്റെ പ്രതിബദ്ധത പ്രകടമാക്കിയിരുന്നു.
മോഡിയുടെ സന്ദര്‍ശനം യുഎസ് നിക്ഷേപകരില്‍ വീണ്ടും താല്‍പ്പര്യം വളര്‍ത്തുകയും സാമ്പത്തിക  പരിഷ്‌ക്കരണ നടപടികളെ മോഡി ഗൌരവ ബുദ്ധിയോടെ സമീപിക്കുമെന്ന പ്രതീക്ഷകള്‍ ഉയര്‍ത്തുകയും ചെയ്തു. ചരക്കുസേവന നികുതി ബില്ലിന് (ഏടഠ) കാബിനറ്റ് അംഗീകാരം നല്‍കിയതും ഇന്‍ഷുറന്‍സ് മേഖലയില്‍ നേരിട്ടുള്ള വിദേശ നിക്ഷേപത്തിന്റെ (എഉക) പരിധി 49%മാക്കി ഉയര്‍ത്തിക്കൊണ്ടുള്ള ഓര്‍ഡിനന്‍സ് പുറപ്പെടുവിച്ചതും വിദേശ നിക്ഷേപകര്‍ക്ക് കൂടുതല്‍ ആവേശം പകര്‍ന്നിട്ടുണ്ട്.
യുഎസിനെ പ്രീണിപ്പിക്കുന്നതിനുള്ള മോദിയുടെ ശ്രമങ്ങള്‍ക്ക്  രാഷ്ട്രീയലക്ഷ്യവുമുണ്ട്. അത് ചൈന വിരുദ്ധമാണ്. ജപ്പാന്‍, ഓസ്‌ട്രേലിയ തുടങ്ങിയ രാജ്യങ്ങളുമായുള്ള ബന്ധങ്ങള്‍ ശക്തമാക്കുന്നതിനോപ്പം തന്നെ യുഎസുമായുള്ള നയതന്ത്രപരവും സൈനികവും സാമ്പത്തികവും ആയ ബന്ധങ്ങള്‍ അരക്കിട്ടുറപ്പിക്കുന്നതിലൂടെ ചൈനയുമായുള്ള ബന്ധങ്ങളില്‍ സ്വന്തം നില ശക്തിപ്പെടുത്തുകയാണ് മോദിയുടെ ലക്ഷ്യം.
ഒബാമയെ സംബന്ധിച്ചിടത്തോളം ഇന്ത്യയുമായുള്ള ബന്ധങ്ങള്‍ ശക്തിപ്പെടുത്തുന്നതിന് വിദേശനയത്തില്‍ മുന്‍ഗണന നല്‍കുന്നു. ശക്തിപ്രാപിക്കുന്ന സമ്പദ്ഘടനയായ ഇന്ത്യയില്‍ വ്യാപാരത്തിനും നിക്ഷേപത്തിനും യുഎസിന് അവസരങ്ങള്‍ പ്രദാനം ചെയ്യും. ഏഷ്യ പസിഫിക്കിലും ഇന്ത്യ സമുദ്രത്തിലും ശാക്തിക സന്തുലിതാവസ്ഥ നില നിര്‍ത്തുന്നതിനു തന്ത്ര പ്രാധാന്യമുള്ള രാജ്യമാണ്. വംശീയവും മതപരവുമായി വൈവിധ്യമുള്ള സമൂഹത്തില്‍ പൗര സ്വാതന്ത്ര്യം പരിരക്ഷിക്കാന്‍ കഴിയുന്ന മുസ്ലിം ജനസംഖ്യ ഏറെയുള്ള ഒരു ജനാധിപത്യ രാഷ്ട്രമാണ് എന്നിവയാണു ഇന്ത്യയുമായി ബന്ധങ്ങള്‍ ശക്തമാക്കുന്നതിന് ഒബാമയെ പ്രേരിപ്പിക്കുന്ന ഘടകങ്ങള്‍.
യുഎസില്‍ റിപ്പബ്ലിക്കന്മാരും ഡെമോക്രാറ്റുകളും യോജിക്കുന്ന ചുരുക്കംചില വിഷയങ്ങളിലൊന്നാണു ഇന്ത്യയുമായുള്ള ബന്ധങ്ങള്‍ മെച്ചപ്പെടുത്തുകയെന്നത്. ഇന്ത്യയുമായുള്ള ബന്ധങ്ങള്‍ മെച്ചപ്പെടുത്തുന്നതിന്  പ്രസിഡന്റ് ഒബാമ സ്വീകരിക്കുന്ന നടപടികള്‍ക്ക് റിപ്പബ്ലിക്കന്‍ നിയന്ത്രണത്തില്‍ ആയിട്ടുള്ള കോണ്‍ഗ്രസില്‍ നിന്നും പിന്തുണ ലഭിക്കുമെന്നുറപ്പാണു.
ഭീകരതെക്കെതിരായ പോരാട്ടത്തില്‍ ഇരുരാജ്യങ്ങളും തമ്മിലുള്ള സഹകരണം പരസ്പര നേട്ടമുണ്ടാക്കുമെന്ന് ഇന്ത്യയും യുഎസും കരുതുന്നു. എന്നാല്‍ ഇന്ത്യക്കെതിരെയുള്ള ഭീകരപ്രവര്‍ത്തനങ്ങളെ പ്രോത്സാഹിപിക്കുന്ന പാകിസ്ഥാനോട് യുഎസ് കാട്ടുന്ന മൃദു സമീപനം ഇന്ത്യയെ അലട്ടുന്നുണ്ട്. അല്‍ഖ്വയിദ, ലഷ്‌ക്കര്‍ ഇ തൊയിബ, ഹക്കാനി നെറ്റ് വര്‍ക്ക് എന്നിവയുടെ പ്രവര്‍ത്തനങ്ങളെയും അവയ്ക്ക് പണം ലഭിക്കുന്ന സ്രോതസ്സുകളെയും തകര്‍ക്കുന്നതിനു ഒരുമിച്ചു പ്രവര്‍ത്തിക്കുമെന്ന് മോദി-ഒബാമ സംയുക്ത പ്രഖ്യാപനത്തില്‍ പറഞ്ഞിരുന്നത് നല്ല കാര്യം തന്നെ. എന്നാല്‍ ഇക്കാര്യത്തില്‍ കേവലം വാചകമടി മാത്രം മതിയാകില്ല. ശരിയായ ദിശയിലുള്ള പ്രവര്‍ത്തനങ്ങളും ആവശ്യമാണ്.
യുഎസിന്റെ സൈനിക സഖ്യത്തിലേക്ക് ഇന്ത്യയെ തളച്ചിടാന്‍ കഴിയുംവിധം സൈനിക മേഖലയില്‍ സഹകരണത്തിനുള്ള പ്രലോഭനം യുഎസ് നല്‍കുന്നുണ്ട്. സൈനികൊപകരണങ്ങളുടെ സംയുക്ത ഉല്‍പ്പാദനവും ഗവേഷണവും നടത്തുന്നതിനുള്ള നിര്‍ദ്ദേശം അതിന്റെ ഭാഗമാണ്. എന്നാല്‍ റഷ്യയുമായി ശക്തമായ സഹകരണം നിലനില്‍ക്കുന്ന ഇന്ത്യയുമായി ചേര്‍ന്നു അത്യാധുനികമായ സൈനികൊപകരനങ്ങള്‍ വികസിപ്പിക്കുന്നതിനും ഉല്‍പ്പാദിപ്പിക്കുന്നതിനും യുഎസ് സൈനിക കേന്ദ്രമായ പെന്റഗണില്‍ ശക്തമായ എതിര്‍പ്പുണ്ട്. സാങ്കേതിക വിദ്യ ചോര്‍ന്നുപോകുമെന്ന ആശങ്കയാണ് അവര്‍ പ്രകടിപ്പിക്കുന്നത്.
പ്രതിരോധ മേഖലയില്‍ ഇന്ത്യയുടെ പരമ്പരാഗതവും വിശ്വസ്തവുമായ സഖ്യശക്തി റഷ്യയില്‍നിന്നും ഇന്ത്യയെ അകറ്റുക യുഎസ്  ലക്ഷ്യമാണ്. സമീപകാലത്ത് റഷ്യന്‍ പ്രസിഡന്റ് പുടിന്‍ നടത്തിയ ഹൃസ്വമായ ഇന്ത്യ സന്ദര്‍ശനവേളയില്‍ ഒപ്പുവെച്ച കരാറുകള്‍ ഇന്ത്യയെ സംബന്ധിച്ചിടത്തോളം പ്രതിരോധസാമ്പത്തിക മേഖലകളില്‍ വളരെ പ്രധാനമായിരുന്നു. യുഎസിന് അതത്ര ഇഷ്ടപ്പെട്ടിരുന്നില്ല. എങ്കിലും അതവര്‍ പരസ്യമായി പ്രകടിപ്പിക്കാന്‍ കൂട്ടാക്കിയില്ല. ഉദാഹരണത്തിന് ആണവ വൈദ്യുതി നിലയങ്ങള്‍ സ്ഥാപിക്കുന്നതിന് ഉദാരമായ സമീപനമാണ് റഷ്യ പ്രകടിപ്പിച്ചത്.
ഇന്ത്യയുടെ ആണവ ബാധ്യത നിയമം നിലനില്‍ക്കുമ്പോള്‍ തന്നെയാണു റഷ്യ അതിനു സന്നധമായതു. അതെ സമയം ആണവ ബാധ്യത നിയമം നില നില്‍ക്കുന്നിടത്തോളം ഇന്ത്യയുമായി ആണവ സഹകരണത്തിന് സാധ്യമലെന്നതാണു യുഎസ് നിലപാട്. റഷ്യ ഇന്ത്യയുടെ വിശ്വസ്ത സുഹൃത്തെന്നു പറയുന്നത് ഇതുപോലുള്ള കാരണങ്ങള്‍ കൊണ്ട് കൂടിയാണ്. റഷ്യയുമായുള്ള ബന്ധം മോദി സര്‍ക്കാരിനും ഒറ്റയടിക്ക് ഉപേക്ഷിക്കാന്‍ എളുപ്പമാകില്ലയെന്നു യുഎസിനറിയാം. യുഎസുമായി ശക്തമായ ബന്ധം കേട്ടിപ്പടുക്കുംപോള്‍ തന്നെ സ്വതന്ത്രമായ നയം തുടരുന്നതിന് കഴിയുമെന്നു ഇന്ത്യയെ വിശ്വസിപ്പിക്കുകയാണ് യുഎസ് തന്ത്രം. ഇന്ത്യയെ യുഎസ് ചേരിയിലേക്ക് അടുപ്പിക്കുന്നതിനു ഇന്ത്യയില്‍ ഇപ്പോഴുള്ള രാഷ്ട്രീയ കാലവസ്ഥയാണു ഏറ്റവും അനുകൂലമെന്നു യുഎസ് കരുതുന്നു.
ഇന്ത്യയെ യുഎസുമായി അടുപ്പിക്കുന്നതിനു ഏറ്റവും ശക്തമായ ചരടുവലികള്‍ നടത്തുന്നത് യുഎസിലെ ജൂത ലോബിയാണ്. അതിലൂടെ ഇന്ത്യ-ഇസ്രയേല്‍ ബന്ധങ്ങള്‍ ശക്തമാക്കുന്നതിനും അവര്‍ ശ്രമിക്കുന്നു. ഇന്ത്യയിലെ സംഘപരിവാറിനും ഇസ്രായേലി സയനിസ്റ്റുകള്‍ക്കും താല്‍പ്പര്യങ്ങളിലെ സമാനതകള്‍ ഏറെയാണ്.
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar